Nico Braun

Den Nico Braun, gebuer de 26. Oktober 1950 an der Stad Lëtzebuerg, ass ee fréiere lëtzebuergesche Foussball-NationalspillerDen Nico Braun op der Websäit vun der Football Database.eu.

No sengem Debut an der Union zu Lëtzebuerg (1968-1971) ass hien an d'Bundesliga spille gaangen, an zwar bei Schalke 04 (1971-1973). Hien huet 1972 mat deem Club den DFB-Pokal gewonnen a gouf däitsche VizemeeschterKevin Zender, "Der FC Metz muss alles daran setzen, um in der ersten Liga zu bleiben" op wort.lu den 21. Januar 2020 an an der Drockversioun vum Luxemburger Wort vum 22. Januar 2020 (S. 42) ënnert dem Titel Ich habe zwei Herzensvereine.

Duerno goung hien op Metz bei den Éischtdivisiounsclub FC Metz (1973-1978), wou hie Stiermer war. Hien huet do a fënnef Joer an an 170 Matcher 98Am Artikel vum Kevin Zender geet vu 96 Goler rieds Goler geschoss (dat bescht wat Metz bis elo hat). Wärend zwou Saisonen huet hie mam Argentinier Hugo Curioni een effikassen Duo am Stuerm gemaach. Déi zwéi kruten de Spëtznumm les artilleurs de Metz.

Tëscht dem 16. Abrëll 1970 an dem 26. Mäerz 1980 huet hien a 40 Matcher fir déi lëtzebuergesch Foussballnationalekipp 9 Goler geschossD'Lëscht vun de Lännermatcher vum Nico Braun op der Websäit vun European Football.

Zum Schluss vu senger Karriär huet hie beim Charleroi SC (1978-1980), zu Diddenuewen (1980-1981) an nees bei der Union (1981-1985) gespillt.

Kategorie:Gebuer 1950
Kategorie:Spiller vun der lëtzebuergescher Foussballnationalekipp